fi fi jbo es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en
Oulussa kaukolämpöä riittää myös energiakriisin keskellä | Oulun Energia - Oulun Energia
Oulun Energian tuotantoa on kehitetty pitkäjänteisesti ja kestävästi viimeisimpien vuosikymmenten aikana. Kehitystoimet sekä uusien energiantuotantomuotojen lisääminen osaksi tuotantoa on tehty osana hiilineutraaliustavoitteita mutta myös takaamaan energian toimitusvarmuutta kaikissa olosuhteissa.
Energian kohonneet kustannukset ja sähkön hinnan rajut heilahtelut ovat aiheuttaneet huolta myös kaukolämmön hinnan kehityksestä. Tällä hetkellä sähkön hintaa nostaa Venäjän hyökkäysota Ukrainassa ja siitä johtuvat Euroopan asettamat, Venäjän vastaiset talouspakotteet sekä Venäjän rajoittama kaasun myynti Eurooppaan.
Kaukolämpö ei kuitenkaan reagoi energiakriisiin yhtä voimakkaasti kuin sähkömarkkinat, sillä kaukolämmön tuotannossa käytettyjen energialähteiden kustannukset eivät ole nousseet samalla tavalla kuin sähkön hinta. Kaukolämpö tuotetaan ja myydään paikallisesti, eikä se ole yhteydessä mihinkään keskitettyyn kansainväliseen pörssiin, kuten sähkö.
Paikalliset energialähteet takaavat lämmön riittävyyden
Oulun Energian kaukolämmönlähteinä käytetään nykyään pääosin uusiutuvaa kotimaista puuta sekä maakunnasta tuotettua kierrätyspolttoainetta ja turvetta. Kokonaisuudessaan kaukolämpö tuotetaan paikallisilla energialähteillä, joista yli 90 prosenttia kuljetetaan voimalaitoksille alle 100 kilometrin säteeltä. Energiantuotanto ei ole vain yhden polttoaineen varassa ja polttoainejakaumasta noin 70 prosenttia on täysin hiilineutraalia.
Olemme pyrkineet nopeuttamaan uusiutuvien ja kiertotalouspolttoaineiden siirtymää, jotta ympäristövaikutusten lisäksi hillitsisimme myös hintojen nousua. Kaukolämmön yleisiä tuotantokustannuksia on jo pidempään nostanut fossiilisten polttoaineiden käytöstä perittävät päästöoikeusmaksut.
Esimerkiksi Oulun Energian uusimmassa voimalaitoksessa, Laanilan biovoimalaitoksessa, käytetyistä energialähteistä noin 70 prosenttia on biomassaa, kuten metsäteollisuuden sivuvirtoja. Loppuosa on tytäryhtiö Syklon kiertotalouslaitoksessa tuottamaa laadukasta SRF-polttoainetta ja vähän turvetta.
Miten kaukolämpötalossa asuvien tulisi varautua mahdollisiin sähkökatkoihin?
Mahdollisiin sähkökatkoksiin on tärkeää varautua myös kaukolämpökiinteistöissä, sillä kaukolämmön jakelu toimii sähkön varassa. Sähköä tarvitaan niin veden pumppaamisessa kaukolämpöverkostoon kuin veden kierrättämisessä talon sisäisessä lämmitysverkostossa. Kaukolämpö lämmittää myös käyttöveden, joten mahdollisen häiriön aikana lämmintä käyttövettä ei ole saatavilla. Kaukolämpöverkon pumppaamot pyritään kuitenkin mahdollisuuksien mukaan pitämään päällä mahdollisten kiertävien sähkökatkojen aikana, jotta lämmitys palautuu mahdollisimman nopeasti.
Parin tunnin katkoksen aikana asuinlämpötila ei yleensä ehdi laskea niin paljoa, että asuintiloja pitäisi joutua lämmittämään muilla keinoilla. Kovimmilla pakkasilla on kuitenkin syytä varautua lämmön ylläpitämiseen. Jos asunnossa on takka, sitä kannattaa hyödyntää ja onkin hyvä varata tarpeeksi polttopuita koko talven varalle.
Toimi näin sähkö- tai lämmityskatkoksen aikana
Toimitusvarma ja vakaa kaukolämpö
Vakaa hinta ja huoleton ylläpitää
Kaukolämpö suojaa sähkön hinnan heilahteluita vastaan, jolloin myös hintakehitys pysyy vakaampana. Oulun Energian asiantuntijat ovat vikatilanteissa vain puhelinsoiton päässä 24/7.
Kaukolämpö on asiakkaan kannalta turvallinen ja toimitusvarma lämmitystapa. Huoltovarmuus on jopa 99,98 %, ja jos katkoksia lämmönjakelussa tulee, ovat ne kestoltaan lyhyitä.
Kaukolämpö tuotetaan ympäristöystävällisesti ja tehokkaasti Oulun Energian voimalaitoksissa yhteistuotannon keinoin paikallisia polttoaineita hyödyntäen. Kaukolämmön saa myös täysin hiilineutraalina.
Varautuminen sähkön häiriötilanteisiin ja poikkeusoloihin
Tälle sivulle olemme keränneet tietoa sähkön häiriötilanteisiin ja poikkeusoloihin varautumisesta niin Oulun Energian kuin kuluttajien näkökulmasta.
Energiaa säästämällä pidetään sähkölasku maltillisena
Käynnissä oleva energiakriisi haastaa niin sähkönkäyttäjiä kuin sähköyhtiöitäkin – luvassa on epävarma talvi ja huoli sähkön hinnasta sekä sen riittävyydestä. Sähkön tuotantoa ei ole mahdollista lisätä lyhyellä aikavälillä, siksi avainasemassa sähkön riittävyyden ja hinnan osalta on sähkön oikea-aikainen ja järkevä käyttö.
Sähkömarkkinat ja Oulun Energia
Nykyinen Euroopan laajuinen energiakriisi on erittäin huolestuttava kuluttajille sekä yrityksille. Sähkömarkkinat ovat reagoineet vallitsevaan tilanteeseen voimakkaasti, eikä tulevaisuutta voi ennustaa tässä hetkessä. Olemme koonneet tälle sivulle infoa vallitsevasta tilanteesta sekä asioista joihin Oulun Energia voi vaikuttaa.
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15
PL 116, 90101 Oulu
Vaihde call08 5584 3300
© Oulun Energia Oy 2021
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15